[{"text_idx": "#000001", "text": "Kristiine noortekeskus kutsub koolio\u0303pilasi osalema mitmeku\u0308lgsetes ja arendavates to\u0308o\u0308tubades. To\u0308o\u0308toad toimuvad Kristiine noortekeskuses, aadressiga So\u0303pruse pst 4a. Ko\u0303iki teemasid ka\u0308sitletakse ma\u0308nguliselt ja la\u0308bi mitteformaalse o\u0303ppe meetodite. Osalemine annab o\u0303pilastele asjalikke teadmisi ja samas ka huvitava vahelduse igapa\u0308evarutiinis.\nProgrammist on vo\u0303imalik osa saada ajavahemikus oktoober \u2013 november ning mai-juuni."}, {"text_idx": "#000003", "text": "Ta\u0308pse programmi koostamisel oleme paindlikud ja koosto\u0308o\u0308s klassijuhataja/grupijuhiga vo\u0303ime kokku leppida igale ru\u0308hmale ko\u0303ige sobivama tegevuskava. Vajadusel vo\u0303ib programmist osasid tegevusi va\u0308lja ja\u0308tta ja huvipakkuvamaid pikemalt ka\u0308sitleda. To\u0308o\u0308tuba kestab 1,5 tundi. To\u0308o\u0308toad on klassidele ja noortegruppidele tasuta!"}, {"text_idx": "#000005", "text": "Tervislik toitumine ei pea olema igav ning ei ta\u0308henda oma lemmikutest toitudest loobumist. Tervisliku toitumise all peetakse silmas tasakaalu mitmekesise so\u0308o\u0308mise ja keha vajaduse vahel, et keha saaks ka\u0308tte vajalikud toitained, et olla energiline ja terve. O\u0303iges koguses vo\u0303ib su\u0308u\u0308a ko\u0303ike. To\u0308o\u0308toas saavad noored meisterdada toidupu\u0308ramiidi, ra\u0308a\u0308gime ka tervisliku toitumise po\u0303himo\u0303tetest ning vaatame suhkrusisaldust erinevates toiduainetes."}, {"text_idx": "#000006", "text": "Vestlusring \u201cVa\u0308a\u0308rtushinnangud\u201d on mo\u0303eldud noortele, et ka\u0308ia gruppides la\u0308bi olukorrad, millele nad saavad ise lahendusi mo\u0303elda. Ma\u0308ngus kirjeldatud situatsioonide aluseks on to\u0303estisu\u0308ndinud juhtumid. Elu eriolukordades on palju va\u0308a\u0308rtusvalikuid, mida teeme tihti enesele ma\u0308rkamatult. Sageli ja\u0308tame need valikud selgelt po\u0303hjendamata, misto\u0303ttu tavaelus tekivad olukorrad, kus meie motivatsioon u\u0308hel vo\u0303i teisel viisil ja\u0308a\u0308b teistele mo\u0303istetamatuks. Vestlusring on valminud selleks, et anda lastele \u201cto\u0308o\u0308riistad\u201d, millega nimetatud olukordi lahendada."}, {"text_idx": "#000007", "text": "To\u0308o\u0308toa raames saavad noored toredaid teadmisi erinevate maade ja kultuuride kohta. Kuldvillaku moodi ma\u0308ngus saavad lapsed panna proovile oma praegused teadmised ning koos noorsooto\u0308o\u0308tajatega koostada huvitavate faktidega plakatid noortekeskuse seintele. Tutvume ka meie vabatahtlikuga Hispaaniast. Noored saavad esitada talle ku\u0308simusi Hispaania eluolu ning kultuuride kohta."}, {"text_idx": "#000008", "text": "Ta\u0308napa\u0308eval kasutavad peaaegu ko\u0303ik inimesed internetti, kas to\u0308o\u0308 vo\u0303i koolitu\u0308kkide tegemiseks, pere vo\u0303i so\u0303pradega suhtlemiseks vo\u0303i uudistega kursis olemiseks. To\u0308o\u0308toas vaatame, kuidas internetis turvaliselt ja targalt tegutseda ning lahendame erinevaid situatsioone."}, {"text_idx": "#000009", "text": "Po\u0303hikooli klassidele suunatud meelelahutuslik ja ma\u0308nguline klassio\u0303htu. Kava koostamisel vo\u0303etakse arvesse o\u0303petaja ja klassi soove ning o\u0303pilaste vanust. Noorsooto\u0308o\u0308tajad viivad la\u0308bi lo\u0303busaid ja kaasahaaravaid seltskonnama\u0308nge ning vo\u0303imalik on kasutada ka noortekeskuses olevaid ma\u0308nge (piljard, lauatennis, lauajalgpall jms). U\u0308heskoos valmistatakse ka lihtne vahepala. Lisaks vo\u0303ib kasutada seda aega ka mo\u0303ne klassisu\u0308ndmuse ta\u0308histamiseks ja omalt poolt lisaks sna\u0308kke kaasa vo\u0303tta. Tegemist on toreda meelelahutusliku programmiga, milles osalemine tuleb kasuks klassi u\u0308htekuuluvustunde loomisele. Programm kestab 1,5 tundi."}]